



Līguma par Nozares statistikas 
informācijas sistēmas (NSIS) lietošanu 2.4.5. punkts

Nozares statistikas informācijas sistēmas (NSIS) lietošanas noteikumi
 
1. Šie noteikumi nosaka Nozares statistikas informācijas sistēmas (turpmāk – NSIS) lietošanas kārtību, kā arī lietotāju tiesības, pienākumus un atbildību.
2. NSIS pārzinis ir Nacionālais veselības dienests (turpmāk – Dienests).
3. Noteikumi ir saistoši visiem NSIS lietotājiem, kuriem piešķirtas piekļuves tiesības.
4. Pirms NSIS lietošanas uzsākšanas, tostarp pirmo reizi pieslēdzoties NSIS, lietotājam ir pienākums apliecināt, ka lietotājs ir iepazinies ar šiem noteikumiem, tos saprot un apņemas tos ievērot. NSIS izmantošana ir pieļaujama tikai pēc šāda apliecinājuma sniegšanas.
5. NSIS izmanto tikai darba vai amata pienākumu veikšanai un normatīvajos aktos noteikto uzdevumu izpildei.
6. Piekļuves tiesības piešķir saskaņā ar lietotāja darba vai amata pienākumiem un principu “tikai tādā apjomā, cik nepieciešams darba pienākumu veikšanai”.
7. NSIS lietotājs ir ārstniecības iestādes vai citas iestādes (turpmāk – Iestādes) deleģēta fiziska persona, kura, izmantojot divfaktora autentifikāciju, piekļūst NSIS funkcijām un datiem.
8. NSIS lietotājs:
8.1. nekavējoties ziņo Dienestam uz e-pastu: atbalsts@vmnvd.gov.lv vai pa tālr.:67043769: 
8.1.1. par lietotāja divfaktora autentifikācijas parametru nejaušu publiskošanu, nozaudēšanu vai aizdomām, ka šie parametri ir kļuvuši zināmi trešajām personām;
8.1.2. ja nav iespējams izpildīt būtiskas NSIS funkcijas vai traucēta NSIS funkciju izpilde;
8.1.3. par jebkādu NSIS datu konfidencialitātes, integritātes vai pieejamības un apdraudējumu/pārkāpumu;
8.1.4. par kļūdām un citiem gadījumiem, kas sagādā neērtības darbam ar NSIS, bet neietekmē augstāk minēto.
8.2. uz Dienesta informācijas sistēmu drošības pārvaldnieka e-pastu: isdrosiba@vmnd.gov.lv par konfidencialitātes pārkāpumu, kas ietekmē vai var ietekmēt fizisku personu datu aizsardzību, nosūtot vismaz šādu informāciju:
8.2.1. pārkāpuma apraksts;
8.2.2. pārkāpuma laiks (datums un plkst.);
8.2.3. lietotāja kontaktinformācija (tālrunis, e-pasts).
9. Ja lietotājs, piesakoties sistēmā,  saņem paziņojumu “Nederīgs lietotājvārds vai parole”, Šādā gadījumā,  lietotājs sazinās ar Dienestu, sūtot informāciju uz atbalsts@vmnvd.gov.lv vai pa tālruni 67043769.
10. NSIS lietotājs aizliegts nodot no NSIS iegūto informāciju trešajām personām, izņemot gadījumus, kad tas nepieciešams darba pienākumu veikšanai vai to nosaka normatīvie akti.
11. Jebkuras ar NSIS datiem veiktas apstrādes darbības, ieskaitot datu apskati, vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu, izpaušanu, bloķēšanu vai dzēšanu drīkst veikt tikai atbilstoši paredzētajam mērķim un tam nepieciešamajā apjomā, atbilstoši normatīvajos aktos noteiktajai kārtībai (atbilstoši tam, kā uzdevumā lietotājs veic darbu ar NSIS).
12. Datu izgūšana ir pieļaujama tikai tādā apjomā un veidā, kas ir samērīgs ar lietotāja amata pienākumiem un nepieciešams  normatīvajos aktos noteikto funkciju izpildei;
13. Pirms personālo pacientu datu atlases pieprasījuma izpildes NSIS lietotājs iesniedz NSIS sistēmas pieprasīto paskaidrojumu par datu  atlases pamatojumu (piemēram, pacienta sūdzības izskatīšana, vadības rīkojums, amata pienākums, pētniecības uzdevums un tml.), norādot pamatojuma dokumenta numuru un būtību.
14. No NSIS izgūtie dati glabājami un apstrādājami atbilstoši normatīvajiem aktiem un Iestādes informācijas drošības prasībām. Lietotājs izgūst un apstrādā datus tik ilgi, cik tas nepieciešams konkrētā mērķa sasniegšanai. Pēc mērķa sasniegšanas Lietotāja pienākums ir dzēst iegūtos datus no iekārtām, datu nesējiem u.tml. 
15. NSIS lietotājam aizliegts:
15.1. iegūtos datus bojāt;
15.2. traucēt NSIS un tās lietotāju darbību;
15.3. bez iepriekšējas rakstiskas saskaņošanas ar Dienestu izmantot automatizētus rīkus, skriptus, nesaskaņotas saskarnes vai pieslēgumus datu apstrādei, automatizētai datu izgūšanai, datu replicēšanai vai paralēlu datubāzu veidošanai uz NSIS datu pamata; 
15.4. veikt darbības, kas var radīt nesamērīgu slodzi NSIS vai ar to saistītajiem tehniskajiem resursiem;
15.5. bez saskaņošanas ar Dienestu veikt NSIS vai tās daļu programmatūras koda kopēšanu;
15.6. veikt darbības, kas apdraud NSIS integritāti un konfidencialitāti;
15.7. nodot citai personai savus autentifikācijas līdzekļus, ļaut citai personai izmantot savu lietotāja kontu vai izmantot savu lietotāja kontu citu informācijas sistēmu  automatizētai pieslēgšanai  NSIS. Katrs lietotājs izmanto tikai tam piešķirto lietotāja kontu.
16. Ja NSIS lietotāja darbības, datu izgūšana vai cita NSIS funkcionalitātes izmantošana apdraud sistēmas stabilitāti, drošību vai pieejamību, Dienests ir tiesīgs ierobežot attiecīgās darbības.
17. Dienests deaktivizē vai dzēš lietotāja piekļuves tiesības NSIS, ja:
17.1. lietotājs ir veicis vai pieļāvis NSIS drošības, integritātes vai konfidencialitātes apdraudējumu vai citus normatīvajos aktos minētos pārkāpumus;
17.2. tiek izbeigts vai zaudē spēku Dienesta un Iestādes noslēgtais līgums un starp pusēm nav spēkā cits līgums;
17.3. lietotājs ir veicis darbības NSIS, neievērojot šos noteikumus vai noslēgtā līguma nosacījumus;
17.4. lietotājs vai vadītājs viņa iestādē rakstiski ir izteicis šādu lūgumu;
17.5. lietotājs sistēmā nav veicis darbības ilgāk kā 90 (deviņdesmit) dienas.
18. NSIS lietotājs atbild par:
18.1. NSIS savām veiktajām darbībām;
18.2.  NSIS izmantošanu normatīvajos aktos noteiktajiem mērķiem.
19. NSIS lietotāju veiktās darbības tiek auditēta Auditācijas pierakstus glabā 18 mēnešus, ja normatīvajos aktos nav noteikts citādi. Auditācijas pieraksti tiek izmantoti drošības incidentu izmeklēšanai, normatīvo aktu prasību izpildes kontrolei un sistēmas drošības uzraudzībai.
20. Beidzot darbu ar NSIS, lietotājs izrakstās no NSIS un aizver interneta pārlūka programmatūras logu.
21. Strādājot ar NSIS, lietotājs izmanto šādas NSIS atbalstītās interneta pārlūka programmas, kuru versijas regulāri tiek atjauninātas:
21.1.  Microsoft Edge;
21.2.  Google Chrome.
22. Dienests ir tiesīgs grozīt šos noteikumus, norādot grozījumu spēkā stāšanās datumu.

